**Likumprojekta „Grozījumi Sauszemes transportlīdzekļu īpašnieku civiltiesiskās atbildības obligātās apdrošināšanas likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks |  Atbilstoši Ministru kabineta 2009.gada 15.decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība”5.1 punktam nav jāaizpilda. |
| **I. Tiesību akta projekta izstrādes nepieciešamība** |
| 1. | Pamatojums | Nepieciešams savstarpēji saskaņot normatīvo aktu regulējumu par transportlīdzekļu reģistrāciju un tirdzniecību ar Sauszemes transportlīdzekļu īpašnieku civiltiesiskās atbildības obligātās apdrošināšanas likumu par transportlīdzekļu tirdzniecības numuru izmantošanas kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Transportlīdzekļu tirdzniecības numuru izmantošanas kārtība ir noteikta Ministru kabineta 2017.gada 18.decembra noteikumos Nr.876 “Transportlīdzekļu un to numurēto agregātu tirdzniecības noteikumi”.Saskaņā ar minēto noteikumu 62.punktu tirdzniecības numura zīmes izsniedz un tām atbilstošas tirdzniecības numura kartes transportlīdzekļu un to vadītāju valsts reģistrā noformē Ceļu satiksmes drošības direkcija (turpmāk-CSDD) tirdzniecībai paredzētu transportlīdzekļu pārvietošanai uz tirdzniecības vai glabāšanas vietu vai izmēģinājuma braucieniem ar tirdzniecībā pieņemtiem transportlīdzekļiem.No minētā izriet, ka tirdzniecības numura zīmes ir paredzētas izmēģinājuma braucieniem ar tirdzniecībā pieņemtiem transportlīdzekļiem bez citāda ierobežojuma.Savukārt, Sauszemes transportlīdzekļu īpašnieku civiltiesiskās atbildības obligātās apdrošināšanas likuma (turpmāk-OCTA likums) 5.panta pirmās daļas 5.punktā noteikts, ka apdrošināšanas standartlīgumu noslēdz attiecībā uz Latvijas Republikā nereģistrētu transportlīdzekli, kurš aprīkots ar speciālām CSDD vai Valsts tehniskās uzraudzības aģentūras izsniegtām tirdzniecības numura zīmēm tirdzniecībai paredzēta transportlīdzekļa pārvietošanai uz tirdzniecības vai glabāšanas vietu vai arī izmēģinājuma braucieniem ar šādu transportlīdzekli.OCTA likums tā šobrīd spēkā esošajā redakcijā nenosakakam jāslēdz OCTA līgums attiecībā uz tirdzniecībai paredzētiem Latvijas Republikā reģistrētiem no uzskaites noņemtiem transportlīdzekļiem, kas nodoti tirdzniecībai transportlīdzekļu tirdzniecības uzņēmumā. Atbilstoši esošajam regulējumam tirdzniecības uzņēmums (komersants) ar šādiem transportlīdzekļiem drīkst piedalīties izmēģinājuma braucienos ar piešķirtajām transportlīdzekļu reģistrācijas numura zīmēm, ja transportlīdzeklim ir noformēta OCTA polise. Piemēram, lai potenciālais pircējs izmēģinātu transportlīdzekli, komersantam, pārstāvot īpašnieku, transportlīdzekli jāapdrošina uz minimālo termiņu, t.i. trīs mēnešiem. Ar likumprojektu paredzēts OCTA likuma 5.panta pirmās daļas 5.punktā veikt grozījumus, lai rastu iespēju komersantam izmēģinājuma braucieniem ar Latvijā reģistrētiem un tirdzniecībai pieņemtiem transportlīdzekļiem izmantot transportlīdzekļu tirdzniecības numura zīmes un tirdzniecības numuru izmantošanai paredzēto apdrošināšanas polisi.Ar likumprojektu paredzēts OCTA likumā veikt grozījumus, lai noteiktu, ka apdrošināšanas pienākuma nav transportlīdzekļa īpašniekam, ja tas transportlīdzekli nodevis transportlīdzekļu tirdzniecības uzņēmumam (3.panta otrā un trešā daļa). Ar likumprojektu precizēts OCTA likuma 9.panta pirmās daļas 6.punkts, lai noteiktu, ka attiecībā uz tirdzniecībai paredzētiem transportlīdzekļiem, kurus tirdzniecības uzņēmums (komersants) aprīkojis ar tirdzniecības numura zīmēm, standartlīgums slēdzams uz tirdzniecības numura derīguma termiņu, vai uz 12 mēnešiem Valsts tehniskās uzraudzības aģentūras izsniegtām tirdzniecības numura zīmēm tirdzniecībai paredzētajiem transportlīdzekļiem, kā arī vārdi „tirdzniecības numura karte” aizstāti ar vārdiem „tirdzniecības numura zīme”, ievērojot 2015.gada 3.novembra grozījumus Ministru kabineta 2007. gada 18. decembra noteikumos Nr.876 "Transportlīdzekļu un to numurēto agregātu tirdzniecības noteikumi", no kuriem izriet, ka tirdzniecības numura zīmes izsniedz un tām atbilstošas tirdzniecības numura kartes transportlīdzekļu un to vadītāju valsts reģistrā noformē CSDD (spēkā esošo noteikumu 62.punkts). Līdz ar to atbilstoši spēkā esošajam regulējumam CSDD nevis izsniedz tirdzniecības numura kartes, bet tās noformē transportlīdzekļu un to vadītāju valsts reģistrā (9.panta pirmās daļas 6.punkts un 9.1panta pirmās daļas 2.punkta “e” apakšpunkts). |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Valsts akciju sabiedrība „Ceļu satiksmes drošības direkcija”. |
| 4. | Cita informācija | Likumprojektā iestrādātās normas iepriekš bija iekļautas Finanšu ministrijas izstrādātajā likumprojektā Nr.1037/Lp12, kurš bija izskatīts Ministru kabinetā un nodots izskatīšanai Saeimā, tomēr minētais likumprojekts tika noraidīts ar šajā likumprojektā esošo normu nesaistītu iemeslu dēļ. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupa, kuras tiesiskais regulējums arī ietekmē vai varētu ietekmēt | Likumprojekts attiecas uz transportlīdzekļa īpašniekiem un tirdzniecības uzņēmumiem (komersantiem), kas nodarbojas ar transportlīdzekļu tirdzniecību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā.Likumprojekta izstrādes gaitā notikušas konsultācijas ar biedrību “Latvijas Transportlīdzekļu apdrošinātāju birojs” un biedrību “Auto Asociācija”. |
| Sabiedrības līdzdalība projekta izstrādē | Paziņojums par līdzdalības iespējām tiesību akta saskaņošanas procesā ievietots Satiksmes ministrijas tīmekļa vietnē 2018.gada 5.februārī <http://www.sam.gov.lv/sm/content/?cat=553> |
| Sabiedrības līdzdalības rezultāti | Biedrība “Latvijas Transportlīdzekļu apdrošinātāju birojs” un biedrība “Auto Asociācija” atbalsta grozījumus likumā. Citi iebildumi un priekšlikumi netika saņemti. |
| Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts akciju sabiedrība „Ceļu satiksmes drošības direkcija”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Noteikumu projekta izpilde tiks nodrošināta anotācijas VII sadaļas 1.punktā minēto institūciju līdzšinējo funkciju ietvaros un institūciju cilvēkresursus neietekmēs. |
| 3. | Cita informācija | Nav. |

Satiksmes ministrs U.Augulis

Vīza: Valsts sekretārs K.Ozoliņš

19.04.2018. 11:20

858

Lauris Miķelsons

67028323

Lauris.Mikelsons@sam.gov.lv